News Update: รวยอันดับ 3 ของโลก หนทางสู่ความสำเร็จของ Gautam Adani ลาออกจากมหาวิทยาลัย สู่อาณาจักร ‘Adani Group’ - FINNOMENA
ถ้าเอ่ยชื่อ ‘Gautam Adani’ เมื่อไม่กี่ปีก่อน หลายคนคงแทบไม่คุ้นหู แต่วันนี้ Adani กลายมาเป็นมหาเศรษฐีที่ร่ำรวยที่สุดอันดับ 3 ของโลก แซงหน้าเจ้าของอันดับเก่าอย่าง Bernard Arnault รวมถึงมหาเศรษฐีชื่อดังอย่าง Bill Gates และ Warren Buffett ไปเรียบร้อยแล้ว
30 ส.ค. 2565

ถ้าเอ่ยชื่อ ‘Gautam Adani’ เมื่อไม่กี่ปีก่อน หลายคนคงแทบไม่คุ้นหู แต่วันนี้ Adani กลายมาเป็นมหาเศรษฐีที่ร่ำรวยที่สุดอันดับ 3 ของโลก แซงหน้าเจ้าของอันดับเก่าอย่าง Bernard Arnault รวมถึงมหาเศรษฐีชื่อดังอย่าง Bill Gates และ Warren Buffett ไปเรียบร้อยแล้ว
Adani ถือเป็นคนเอเชียคนแรกที่ก้าวขึ้นมาเป็นมหาเศรษฐี Top 3 ของโลก ขนาด Jack Ma เจ้าของอาณาจักรอีคอมเมิร์ซในจีนที่หลายคนรู้จัก รวมถึง Mukesh Ambani เพื่อนเศรษฐีชาวอินเดียวด้วยกันยังไม่เคยมาได้ไกลขนาดนี้
มาดูกันว่ามหาเศรษฐีที่ตัดสินใจออกจากมหาวิทยาลัยกลางคันมาเป็นพ่อค้าเพชรนั้น ทำอย่างไรให้ธุรกิจของเขาประสบความสำเร็จแบบทุกวันนี้
ย้อนกลับไปในช่วงต้นทศวรรษ 1980 Adani ตัดสินใจออกจากมหาวิทยาลัยมาเริ่มงานอุตสาหกรรมเพชรในมุมไบ ก่อนจะกลับไปยังบ้านเกิดที่รัฐคุชราตเพื่อช่วยพี่ชายทำธุรกิจพลาสติก แต่จุดเริ่มต้นจริงๆ เกิดขึ้นในปี 1988 เขาตัดสินใจก่อตั้งบริษัท Adani Enterprises ขึ้นมา
จากธุรกิจสินค้าโภคภัณฑ์ขนาดเล็ก สู่อาณาจักร ‘Adani Group’ กลุ่มธุรกิจขนาดใหญ่ของอินเดียที่มีทั้งธุรกิจท่าเรือ เหมือง โรงไฟฟ้า และพลังงานสีเขียว
ความสำเร็จของเขาไม่ได้เกิดจากความพยายามทำธุรกิจทุกประเภท แต่เขารู้ว่าเศรษฐกิจอินเดียต้องการอะไร และเลือกลงทุนให้สอดคล้องกับเป้าหมายของผู้นำชาติอินเดีย
Adani ไม่ได้หยุดอยู่แค่ธุรกิจเชื้อเพลิงฟอสซิล เขาได้ขยายอาณาจักรไปสู่พลังงานหมุนเวียน สนามบิน ถนน ระบบเดินรถไฟ ศูนย์ข้อมูล และสัญญาด้านการป้องกันประเทศ ซึ่งล้วนเป็นสิ่งที่ ‘นเรนทรา โมดี’ นายกฯ ของอินเดีย มองว่าเป็นพื้นฐานสำคัญต่อการสร้างชาติและบรรลุเป้าหมายเศรษฐกิจระยะยาวของอินเดีย
สิ่งนั้นทำให้เขาประสบความสำเร็จอย่างมาก หุ้นในกลุ่ม Adani Group บางตัวพุ่งขึ้นกว่า 600% ในช่วง 2 ปีที่ผ่านมา โดยตั้งแต่ต้นปี 2020 หุ้น Adani Green และ Adani Total Gas บริษัทร่วมทุนที่จดทะเบียนกับบริษัทในฝรั่งเศสพุ่งขึ้นกว่า 1,000%, หุ้น Adani Enterprises พุ่งขึ้นกว่า 730%, หุ้น Adani Transmission เพิ่มขึ้นกว่า 500% และ Adani Ports เพิ่มขึ้นมาถึง 95% เมื่อเทียบกับการปรับตัวขึ้นของดัชนี Sensex ที่ 40%
ความมั่งคั่งของ Adani พุ่งขึ้นอย่างก้าวกระโดดในช่วงไม่กี่ปีทีผ่านมา แค่เพียงไม่ถึง 8 เดือนของปี 2022 ความมั่งคั่งของ Adani เพิ่มขึ้นมาถึง 60,900 ล้านดอลลาร์ ความร่ำรวมของเขาเริ่มต้นจากการแซงหน้า Ambani มหาเศรษฐีชาวเอเชียที่รวยที่สุดในเดือน ก.พ. จนกลายมาเป็นมหาเศรษฐีพันล้าในเดือน เม.ย. และแซงหน้า Bill Gates ที่เคยเป็นมหาเศรษฐีอันดับ 4 ของโลกเมื่อเดือนที่แล้ว
และล่าสุด Mukesh Ambani กลายมาเป็นคนเอเชียคนแรกที่ก้าวมาเป็นมหาเศรษฐีที่ร่ำรวยที่สุดอันดับ 3 ของโลก ด้วยมูลค่าสินทรัพย์สุทธิ 137,400 ล้านดอลลาร์
อ้างอิง:
https://www.bloomberg.com/news/articles/2022-08-29/india-s-adani-is-first-asian-to-become-world-s-third-richest?srnd=premium-asia&sref=e4t2werz 
https://www.bloomberg.com/news/articles/2022-02-07/indian-tycoon-adani-surpasses-ambani-as-asia-s-richest-person?sref=e4t2werz 
https://www.bloomberg.com/news/articles/2022-07-21/adani-overtakes-gates-to-become-world-s-fourth-richest-person?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Adani Group
Gautam Adani
News Update
มหาเศรษฐี
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA